Posted by: Susan | 2008/09/16
Ek het my skouer gebreek, maar ' n paar jaar later het ek steeds ' n dowe pyn as ek bv. by die gym was. Ek voel steeds my skouer as ek gym ook, maar na die tyd het ek die pyn, en ek kan nie sê presies waar die pyn is nie. Hy voel styf ook na die gym.
Ek het ' n MR laat neem, maar daar wys niks nie.
Dit sou gehelp het om te weet watter deel van die skouer gebreek was: die bal, die potjie, die sleutelbeen en watter soort fraktuur- was dit geopereer of nie? In elk geval oor die algemeen is daar 'n paar moontlilkhede waarom 'n persoon na 'n fraktuur van die skouer langtermyn pyn mag ondervind:
- non-hegting van die fraktuur, m.a.w. die fraktuur het nie aangegroei nie
-wan-hegting van die fraktuur, m.a.w. die fraktuur het "skeef" aangegroei en dit kan funksioneel die skouer aantas
-ge-assosieerde beserings, m.a.w. ander strukture van die skouer is ook beseer, bv. die senings of senuwees rondom die skouer is beseer
-sekondere gevolge van so 'n fraktuur kan wees dat mens later osteoartritis in die gewrig ontwikkel
'n Ondersoek van jou skouer deur 'n spesialis mag wel die diagnose aandui, verder wil ek net ook stel dat alhoewel 'n MRI 'n baie duur en soms 'n goeie ondersoek is het dit beperkings: as dit sonder die inspuit van kontras gedoen is is die akkuraatheid minder. In elk geval, is 'n gewone X-straal nog steeds beter as 'n MRI om frakture en osteoartritis van die skouer te beoordeel
As jy wil, is jy welkom om so 'n x-straal te laat doen en die radioloog te vra om 'n elektroniese kopie aan ons te e-pos en ons sal daarna kyk vir jou. Sien die detail van die e-pos adres op ons webtuiste: www.shoulderinstitute.co.za
Posted by: Susan | 2008/09/22
Dit was die humerus se kop wat gebreek het, hulle het skroewe ingesit, is later verwyder, met die breek het my skouer ook gevries, maar die bewegings is nou baie goed.
Daar is wel voor MRI ook x-trale geneem, maar wys niks regtig fout nie, hulle praat iets oor AC gewrig, maar met sonar is my ander skouer s' n dieselfde. So daar is nie regtig ' n bewys dat daar iets fout is nie. Dit voel net as ek iets begin doen dan het ek daardie pyn in my skouer, en gaan party keer af in my elmboog,